Diari Oficial de la Generalitat Valenciana


Sumari del DOGV 2478, del 28-03-1995 (1995/834237)

RESOLUCIÓ de 30 de gener de 1995, de la Universitat d'Alacant, per la qual convoca a concurs places de cossos docents universitaris.
------------------------------------------------------------------------------------------------------------------------------------

### Dades del document

Número de DOGV
:   2478

Data del DOGV
:   28-03-1995

Secció del DOGV
:   AUTORITATS I PERSONAL

Número del document
:   1995/834237


Data del document
:   30-01-1995

Organisme emissor
:   Universitat d'Alacant

Tipus de document
:   Resolució

RESOLUCIó de 30 de gener de 1995, de la Universitat d'Alacant, per la qual convoca a concurs places de cossos docents universitaris.   
Segons que disposa l'Estatut de la Universitat d'Alacant, aprovat per Decret 107/1985, de 22 de juliol (DOGV de 26 de setembre), i d'acord amb el que disposen l'article 38.2 de la Llei 11/1983, de 25 d'agost, i l'article 2.4 del Reial Decret 1888/1984, de 26 de setembre,  
Aquest rectorat resol convocar a concurs les places que apareixen en l'annex I d'aquesta resolució, d'acord amb les bases següents:  
Primera  
Aquests concursos es regiran pel que disposa la Llei 11/1983, de 25 d'agost (BOE d'1 de setembre); el Reial Decret 1.888/1984, de 26 de setembre (BOE de 26 d'octubre); el Reial Decret 1.427/1986, de 13 de juny (BOE d'11 de juliol); l'Ordre de 28 de desembre de 1984 (BOE de 16 de gener de 1985); i, en el que no s'hi preveu, per la legislació general de funcionaris civils de l'Estat.  
Segona  
Per a l'admissió en aquests concursos caldrà complir els requisits següents:  
a) Tenir la nacionalitat espanyola.  
b) Haver fet els 18 anys, i no haver-ne fet els 65.  
c) No haver estat separat mitjançant expedient disciplinari del servei de l'estat o de l'administració autonòmica, institucional o local, ni estar inhabilitat per a l'exercici de les funcions públiques.  
d) No patir cap malaltia, ni estar limitat físicament o psíquicament de manera incompatible amb l'execució de les funcions corresponents a professor d'universitat.  
Tercera  
Els aspirants hauran de complir, a més de les condicions específiques que assenyala l'article 4t, 1 o 2 del Reial Decret 1.888/1984, de 26 de setembre; i les disposicions transitòries tercera i quarta del mateix reial decret, segons la categoria de la plaça i la classe de concurs, els requisits acadèmics que tot seguit s'indiquen:  
a) Per concursar a les places de catedràtics d'universitat s'ha d'estar en possessió del títol de doctor, i complir les condicions assenyalades a l'article 4, apartat 1, lletra c del Reial Decret 1.888/1984, de 26 de setembre.  
b) Per concursar a les places de professor titular d'universitat, s'ha d'estar en possessió del títol de doctor i complir les condicions assenyalades a l'article 37, apartat 4 de la Llei 11/1983, de 25 d'agost.  
c) Per concursar a les places de catedràtic d'escola universitària s'ha d'estar en possessió del títol de doctor.  
d) Per concursar a les places de professor titular d'escola universitària s'ha d'estar en possessió del títol de llicenciat, d'arquitecte o d'enginyer superior, o del títol de diplomat, arquitecte tècnic o enginyer tècnic en les àrees de coneixement específiques de les escoles universitàries determinades pel Consell d'Universitats.  
Quarta  
Aquells qui desitgen prendre part en el concurs trametran la sol·licitud corresponent al Rectorat de la Universitat d'Alacant, per qualsevol dels procediments establerts en l'article 38.4 de la Llei de 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de l'endemà d'aquell en què es publique aquesta convocatòria al Butlletí Oficial de l'Estat, amb una instància segons el model normalitzat (publicat en l'annex II de la Resolució de 27 de maig de 1994, de la Universitat d'Alacant, en el Butlletí Oficial de l'Estat, número 147, de 21 de juny de 1994), emplenada adientment, juntament amb els altres documents que acrediten reunir els requisits per a participar en el concurs. D'acord amb l'article 5è,1 del Reial Decret 1.427/1986, la concurrència dels requisits esmentats haurà d'estar referida sempre a una data anterior a l'acabament del termini fixat per a sol·licitar la participació en el concurs.  
Els aspirants hauran de justificar l'ingrés a la Caixa d'Estalvis del Mediterrani (CAM) d'Alacant, en el compte núm. 0540003/71 de l'oficina 3191, de la quantitat de 3.000 pessetes i hi adjuntaran el justificant que acredite l'ingrés amb la referència del número de concurs.  
Cinquena  
Acabat el termini de presentació de sol·licituds, el rector de la Universitat d'Alacant, per qualsevol dels procediments establerts en la Llei de Procediment Administratiu, trametrà a tots els aspirants la relació completa de persones admeses i excloses, amb indicació de les causes d'exclusió.  
Contra aquesta resolució, aprovada la llista de persones admeses i excloses, els interessats podran presentar reclamació davant el rector en un termini de 15 dies hàbils comptadors des de l'endemà de la notificació de la llista de persones admeses i excloses. Resoltes les possibles reclamacions, la llista adquirirà la condició definitiva.  
Aquells qui resulten exclosos de la llista definitiva podran sol·licitar el reintegrament de les taxes per drets d'examen mitjançant una instància adreçada al Rectorat de la Universitat d'Alacant, on es farà constar entre altres dades les de tipus bancari on es farà efectiva la transferència.  
Sisena  
El president de la comissió, dins el termini habilitat reglamentàriament per a la constitució, dictarà una resolució que haurà de ser notificada a totes les persones interessades amb una antelació mínima de 15 dies naturals respecte de la data de l'acte per al qual és citada, i es convocarà:  
a) Tots els membres titulars de la comissió i, si escau, els suplents necessaris per efectuar l'acte de constitució d'aquesta.  
b) Totes les persones aspirants admeses a participar en el concurs, per a realitzar l'acte de presentació dels concursants, i se senyalarà el dia, l'hora i el lloc de realització de l'acte.  
Setena  
En l'acte de presentació, les persones concursants lliuraran al president de la comissió la documentació assenyalada en els articles 9 i 10 del Reial Decret 1.888/1984, de 26 de setembre, i modificat pel Reial Decret 1.427/1986, de 13 de juny, en cada cas, segons que es tracte de concurs o concurs de mèrits.  
Vuitena  
Les persones candidates per a la provisió de places hauran de presentar en la Secretaria General de la universitat, en el termini dels 15 dies hàbils següents al dia que acabe l'actuació de la comissió, per qualsevol dels mitjans assenyalats a l'article 38 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, els documents següents:  
a) Fotocòpia del DNI.  
b) Certificat mèdic oficial de no partir cap malaltia ni defecte físic o psíquic per a l'exercici de les funcions corresponents a professor d'universitat, certificat emès per la direcció provincial o conselleria, segons corresponga, que tinguen competències en matèria de salut.  
c) Declaració jurada de no haver estat separat de l'administració de l'estat, institucional o local, ni tampoc de les administracions de les comunitats autònomes, en virtut d'expedient disciplinari i no trobar-se inhabilitat per a l'exercici de la funció pública.  
Aquelles persones que tinguen la condició de funcionaris públics de carrera estaran exemptes de justificar aquests documents i requisits, i hauran de presentar certificat del ministeri o de l'organisme del qual depenen, que acredite la seua condició de funcionaris i de totes les circumstàncies que consten en el seu full de serveis.  
Alacant, 30 de gener de 1995.- El rector: Andrés PedreÑo MuÑoz.  
ANNEX I  
Concurs número: 478  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-450).  
àrea de coneixement: Dret Processal.  
Departament: Dret Mercantil i Dret Processal.  
Activitats que ha de realitzar: docència en Dret Processal.  
Concurs número: 479  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-576).  
àrea de coneixement: Dret del Treball i de la Seguretat Social.  
Departament: Dret del Treball i de la Seguretat Social.  
Activitats que ha de realitzar: ensenyament del Dret del Treball i de la Seguretat Social.  
Concurs número: 480  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-614).  
àrea de coneixement: Dret del Treball i de la Seguretat Social.  
Departament: Dret del Treball i de la Seguretat Social.  
Activitats que ha de realitzar: ensenyament del Dret del Treball i de la Seguretat Social.  
Concurs número: 481  
Tipus de concurs: concurs.  
Nombre de places: una.  
Cos al qual pertany la plaça: professor titular d'universitat (A-751).  
àrea de coneixement: Ciències i Tècniques Historiogràfiques.  
Departament: Història Medieval i Moderna.  
Activitats que ha de realitzar: docència i investigació en Paleografia i Diplomàtica.  
Concurs número: 482  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-767).  
àrea de coneixement: Llenguatges i Sistemes Informàtics.  
Departament: Tecnologia Informàtica i Computació.  
Activitats que ha de realitzar: docència en Fonaments de Bases de Dades. Disseny i Gestió de Bases de Dades.  
Concurs número: 483  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-768).  
àrea de coneixement: Llenguatges i Sistemes Informàtics.  
Departament: Tecnologia Informàtica i Computació.  
Activitats que ha de realitzar: docència en Disseny i Gestió de Bases de Dades. Fonaments de Bases de Dades.  
Concurs número: 484  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-769).  
àrea de coneixement: Llenguatges i Sistemes Informàtics.  
Departament: Tecnologia Informàtica i Computació.  
Activitats que ha de realitzar: docència en Programació Metòdica.  
Concurs número: 485  
Tipus de concurs: concurs.  
Nombre de places: una.  
Cos al qual pertany la plaça: professor titular d'escola universitària (A-794).  
àrea de coneixement: Història i Institucions Econòmiques.  
Departament: Econòmic Aplicat.  
Activitats que ha de realitzar: docència en Història de l'Economia Mundial i d'Espanya.  
Concurs número: 486  
Tipus de concurs: concurs.  
Nombre de places: una.  
Cos al qual pertany la plaça: professor titular d'universitat (A-815).  
àrea de coneixement: Dret Eclesiàstic de l'Estat.  
Departament: Ciències Històriques Jurídiques.  
Activitats que ha de realitzar: docència i investigació de la matèria.